armvectores/hy_wikipedia_2023 huggingface dataset:
Կոզին (գյուղ, Բելոգորսկի շրջան)

Անվան այլ կիրառումների համար տե՛ս՝ ԿոզինԿոզին (ուկրաիներեն՝ Козин), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Կոզին գյուղում բնակվում էր 256 մարդ։ Բնակավայրը զբաղեցնում է 0,108 կմ² տարածք։ Բնակչության խտությունը կազմում էր 2370,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արքայուն

Արքայուն, մոնղոլների՝ քրիստոնյաներին տված անվանումը։ Հանդիպում է չինական, պարսկական, արաբական, հայկական և վրացական աղբյուրներում՝ իբրև անձնանուն կամ դավանական պատկանելություն ցույց տվող վերադիր։ Ենթադրում են, որ «Արքայուն» բառը ծագել է՝

Քրիստոս անվան մոնղոլերեն «էրքե» ձևափոխությունից,
արքոն (իշխան, պետ) հունարեն բառից՝ հոգևոր պետ իմաստով,
հայերեն արքա կամ արքայուն բառից, որ իմաստով համազոր է ասորերեն «մըլքըյը»-ին (արքայականք)։Վերջին ստուգաբանության հեղինակը ակադ․ Նիկողայոս Մառն է, որը Արքայունի գործածությունը կապել է Հայաստանից (սկսած 7-րդ դարից) Միջին Ասիա ու Չինաստան հեռացած քաղկեդոնական հայերի հետ։
(9367) 1993 BO3

(9367) 1993 BO3, աստերոիդ աստերոիդների հիմնական գոտում։ Հայտնաբերվել է 1993 թվականի հունվարի 30-ին Ակիրա Նատորիի և Տակեշի Ուրատայի կողմից Յակիիմոյում։
Միջին հեռավորությունը Արեգակից կազմում է 2,273569 ա. մ., առավելագույնը մոտենում է 1,948 ա. մ. հեռավորության վրա և հեռանում 2,5992 ա. մ.։ Արեգակի շուրջ մեկ ամբողջական պտույտ է կատարում 1252,16 երկրային օրվա ընթացքում, իր ուղեծրով շարժվելով միջինում 0,287503 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9367) 1993 BO3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կովրովո (գյուղ, Նիժնեգորսկի շրջան)

Կովրովո (ուկրաիներեն՝ Коврово, Ղրիմի թաթարերեն՝ Manğıt), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Մանգիտ։
2001 թվականի տվյալներով Կովրովո գյուղում բնակվում էր 94 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիդերլանդների նավթային ընկերություն

Նիդերլանդների նավթային ընկերություն (հոլ.՝ Nederlandse Aardolie Maatschappij), նավթի և բնական գազի արդյունահանմամբ զբաղվող ընկերություն Նիդերլանդներում։ Ընկերության գլխամասը գտնվում է Ասեն քաղաքում։ Ունի մոտ 1.800 մարդուց բաղկացած անձնակազմ։
ՆՆԸ-ն հիմնվել է 1947 թվականի սեպտեմբերի 19-ին։ Ներկա դրությամբ ընկերության բաժնեմասերը պատկանում են Ռոյալ Դաչ Շել (50%) և ԷքսոնՄոբիլ (50%) ընկերություններին։
Մոլոկովսկի շրջան

Մոլոկովսկի շրջան (ռուս.՝ Молоковский район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1929 թվականին։ Վարչական կենտրոնը՝ Մոլոկովո։


== Աշխարհագրություն ==
Շրջանի տարածքի մակերեսը կազմում է 1180 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 5402 մարդ։ Բնակչության խտությունը կազմում էր 4,58 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սուրեն Հակոբյան

Սուրեն Երվանդի Հակոբյան (հունվարի 1, 1907(1907-01-01), Նոր Բայազետ, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - հունվարի 7, 1976(1976-01-07), Երևան, Հայկական ԽՍՀ, ԽՍՀՄ), հայ պատմաբան։ Պատմական գիտությունների դոկտոր (1953), պրոֆեսոր (1954)։ ՀԽՍՀ գիտության վաստակավոր գործիչ (1968)։


== Կենսագրություն ==
Սուրեն Հակոբյանը ծնվել է Հայաստանի Նոր Բայազետ (այժմ՝ Գավառ) քաղաքում։ Ավարտել է Խաչատուր Աբովյանի անվան հայկական պետական մանկավարժական ինստիտուտի պատմության ֆակուլտետը (1936)։ 1941-1946 թվականներին ծառայել է խորհրդային բանակում։ Դասախոսել է Երևանի հեռակա մանկավարժական և Խաչատուր Աբովյանի անվան հայկական պետական մանկավարժական ինստիտուտներում, 1964-1976 թվականներին՝ վերջինիս հայ ժողովրդի պատմության ամբիոնի վարիչը։ Ուսումնասիրությունները վերաբերում են հայ ժողովրդի ազատագրական պայքարի, պատմագրության և սոցիալ-տնտեսական հարցերին։


== Երկեր ==
Հայ գյուղացիության պատմություն։ Հատոր 1։ (Վաղ ֆեոդալիզմի դարաշրջան), Երևան, ՀԽՍՀ ԳԱ հրատարակչություն, 1957։
Հայ գյուղացիության պատմություն։ Հատոր 2։ (Զարգացած ֆեոդալիզմի դարաշրջան), Երևան, ՀԽՍՀ, ԳԱ հրատարակչություն, 1964։


== Ծանոթագրություններ ==
Կաասիկվելյա

Կաասիկվելյա (էստ․՝ Kaasikvälja), գյուղ Էստոնիայի Իդա-Վիրումաա նահանգի Կոհտլա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կավկազ (գյուղ, Չեկմագուշևսկի շրջան)

Անվան այլ կիրառումների համար տե՛ս՝ Կավկազ (այլ կիրառումներ)Կավկազ (ռուս.՝ Кавказ, բաշկիրերեն՝ Кавказ), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իզաբելա Յոլյան

Իզաբելա Ռուբենի Յոլյան (մարտի 12, 1928(1928-03-12), Գորիս, Հայաստան - փետրվարի 13, 1996(1996-02-13), Մոսկվա, Ռուսաստան), հայ երաժշտագետ։ Արվեստաբանության թեկնածու (1954)։ Արվեստագիտության դոկտոր (1986)։ ԽՄԿԿ անդամ 1961 թվականից։
Վիրաբույժ, ՀԽՍՀ գիտության վաստակավոր գործիչ Ռուբեն Յոլյանի դուստրը։


== Կենսագրություն ==
Իզաբելա Յոլյանը ծնվել է Գորիս քաղաքում։ 1944 թվականին ավարտել է Երևանի երաժշտական ուսումնարանի դաշնամուրային բաժինը, 1949 թվականին՝ Երևանի Կոմիտասի անվան պետական կոնսերվատորիան, 1952 թվականին՝ Մոսկվայի պետական կոնսերվատորիայի ասպիրանտուրան։ 1948-1949 թվականներին եղել է Երևանի կոնսերվատորիայի կոմպոզիցիայի ամբիոնի ասիստենտ, 1966 թվականից՝ ԽՍՀՄ մշակույթի նախարարության Արվեստի ինստիտուտի ավագ գիտաշխատող։ 1956-1959 թվականներին դասավանդել է Մոսկվայի կոնսերվատորիայում, 1954 թվականից՝ արվեստաբանության թեկնածու։ 1970 թվականին դասախոսություն է կարդացել Իրաքի կոնսերվատորիայում։ Զբաղվել է հայրենի և արտասահմանյան արևելքի երաժշտական ​​մշակույթի ուսումնասիրությամբ։


== Երկեր ==
«Ալեքսանդր Հարությունյան», 1962, ռուսերեն։
«Գրիգոր Եղիազարյան», 1968։
«Կոմիտաս», 1969, հայերեն
Արևելքի ավանդական երաժշտության ուսումնասիրության մեթոդաբանության որոշ հարցեր // Ասիայի և Աֆրիկայի գեղարվեստական ​​մշակույթ, Մոսկվա, 1986։
«Արաբական աշխարհի ժողովրդական երաժշտություն», 1990։


== Ծանոթագրություններ ==
Բիտեն

Բիտեն (ուկրաիներեն՝ Битень), գյուղ Ուկրաինայի Վոլինի մարզի Կովելի շրջանում։ Հիմնադրվել է 1560 թվականին։
2001 թվականի տվյալներով Բիտեն գյուղում բնակվում էր 259 մարդ։ Բնակավայրը զբաղեցնում է 0,001 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոսնովկա (գյուղ, Օլևսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1960 թվականին։
2001 թվականի տվյալներով Սոսնովկա գյուղում բնակվում էր 374 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 566,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տորե Բերետի է Կաստելարո

Տորե Բերետի է Կաստելարո (իտալերեն՝ Torre Beretti e Castellaro), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 558 մարդ (2008 թվականի տվյալներով)։ Խտությունը կազմում է 33 մարդ/կմ²։ Տարածքը 17 կմ² է։ Փոստային ինդեքս՝ 27030։ Հեռախոսային կոդ՝ 0384։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0384 84132


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Յուրինեա չնկատված

Յուրինեա չնկատված (լատ.՝ Jurinea praetermissa), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Կոճղարմատավոր բազմամյա բույս է։ Վարդակի տերևները վերևից կանաչ են, տակից՝ մոխրագույն-խավոտ, փետրաձև հատված։ Ցողունները սլաքանման են, ուղիղ կանգնած, երկարամազոտ, զամբյուղի տակ սպիտակ–թաղիքավոր և ունեն 7-20 սմ բարձրություն ։ Զամբյուղները միայնակ են, 2 սմ տրամագծով։ Ծաղիկները վարդագույն են։


== Տարածվածություն ==
Հայաստանում տարածված է Լոռու (Կուրթան գյուղի շրջակայք) և Իջևանի (Հաղպատ, Դսեղ, Ձորագյուղ, Շահալի, Փամբակ գյուղերի շրջակայք) ֆլորիստիկական շրջաններում։ Աճում է նաև Արևելյան Անդրկովկասում։


== Էկոլոգիա ==
Աճում է միջին և վերին լեռնային գոտիներում՝ ծովի մակարդակից 1100-2300 մ բարձրությունների վրա, անտառների ժայռոտ տեղերում։ Ծաղկում է մայիս-հունիս ամիսներին, պտղաբերում՝ հունիս–հուլիսին։


== Պահպանություն ==
Վտանգված տեսակ է։ Անդրկովկասի էնդեմիկ է։ Տարածման և բնակության շրջանների մակերեսը 500 կմ²–ից պակաս է։ Տեսակին, աճելավայրերի պայմանների փոփոխության հետ կապված, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Կրծքի արյունահավաք

Կրծքի արյունահավաք, հեմոթորաքս (հունարեն՝ αίμα-արյուն և հունարեն՝ δώραξ -կրծքավանդակ), արյան կուտակումը թոքամզի խոռոչում։ Հիմնական պատճառը ներքին արյունահոսությունն է, որը լինում է թոքի վնասվածքների, հատկապես հրազենով վիրավորվելու դեպքում։ Կարող է առաջանալ նաև թոքի քաղցկեղի, տուբերկուլոզի, ցինգայի հետևանքով։ Կլինիկական պատկերը պայմանավորված է կուտակված արյան քանակությամբ։ Փոքր քանակությամբ արյուն կուտակվելիս առաջանում են ցավեր կրծքավանդակում, հազ։ Պրոցեսի խորացմանը զուգընթաց միանում են ներքին արյունահոսության ախտանշաններ՝ թոքի ճնշում, միջնորմի օրգանների տեղաշարժ, հևոց, կապտուկ, սրտի գործունեության խանգարումներ։ Թոքամզի պունկցիայով հայտնաբերվում է արյուն։ Կրծքի արյունահավաքի արագընթաց ձևը կյանքին վտանգ է սպառնում։ Արյունահոսությունը դադարելիս արյունը կարող է ներծծվել 10-12 շաբաթվա ընթացքում։
Ներքին արյունահոսության դադարեցում, հազի ուժեղ նոպաների դեպքում՝ մորֆինի ներարկումներ։ Արյունահոսությունը դադարած կրծքի արյունահավաքի դեպքում պունկցիա՝ մնացորդային արյունը արտածծելու նպատակով։ Եթե անհնարին է արյունը դադարեցնել՝ թորակոտոմիա։ Կրծքի արյունահավաքի թեթև դեպքերում՝ հանգիստ, հազը հանգստացնող միջոցներ։
Ատիենսա

Ատիենսա  իսպ. Atienza մունիցիպալիտետ Իսպանիայում։ Մտնում է Գվադալախարա պրովինցիայի Կաստիլիա-Լա Մանչա ինքնավար համայնքի կազմում։ Մունիցիպալիտետը գտնվում է Լա Սեռանիա շրջանի կազմում։ Տարածքը զբաղեցնում է 104 կմ²։ Բնակչությունը՝ 472 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 83 կմ։
Բարզիկաու

Բարզիկաու (ռուս.՝ Барзикау, օսերեն՝ Бæрзыхъæу), գյուղ Ռուսաստանի Հյուսիսային Օսիա-Ալանիա հանրապետության Ալագիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Աքիմյան

Գևորգ Սողոմոնի Աքիմյան (1829, Թիֆլիս, Վրացական նահանգ, Ռուսական կայսրություն - 1911, Թիֆլիս, Ռուսական կայսրություն), հայ հասարակական գործիչ, թարգմանիչ։


== Կենսագրություն ==
1838-1843 թվականներին սովորել է տեղի գիշերօթիկ դպրոցում, Լազարյան ճեմարանում (1844-1846 թթ.), Դորպատի համալսարանի բնագիտության բաժնում (1848-1852 թթ.)։ Դորպատ է տարել Խ․ Աբովյանի «Վերք Հայաստանի» վեպի ձեռագիրը, մասսայականացրել ուսանողների շրջանում, իսկ 1858 թվականին Հովսեփ Փոնդոյանի հետ հրատարակել Թիֆլիսում։ Պաշտոնավարել է Թիֆլիսի փոստ-հեռագրատանը, եղել Ներսիսյան դպրոցի հոգաբարձու։ Հայերենի է թարգմանել գերմաներեն մանկական գրականության նմուշներ։


== Ծանոթագրություններ ==
Ջիբիլլու

Ջիբիլլու, գյուղ Հայկական ԽՍՀի Ղափանի շրջանում, Ղափան քաղաքից 12 կմ հեռավորության վրա, անտառապատ լեռնալանջին։
Նույն անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
1959 թվականից հետո գյուղը լքվել է։ Բնակիչները տեղափոխվել են շրջանի մյուս գյուղերը։


== Բնակչություն ==
Բնակիչները հայեր էին։
Ջիբիլլուի ազգաբնակչության փոփոխությունը.


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Ծանոթագրություններ ==


== Արտաքին հղումներ ==
Դսեվանքի Սուրբ Աստվածածին եկեղեցի

Սուրբ Մարիամ Աստվածածին եկեղեցի, (Դսեվանք, Դրսեվանք) եկեղեցի Հայաստանի Լոռու մարզի Հաղպատ գյուղի հարավարևմտյան մասում՝ հրվանդանի վրա Կայան բերդի հարավային հատվածի արևելյան մասում։


== Պատմություն ==
Առաքել Դավրիժեցին եկեղեցին հիշատակում է «Տես և անց» անունով։ Դրսից ուղղանկյուն, ներքուստ խաչաձև կառուցվածքով գմբեթակիր եկեղեցի է, որի խորանը գտնվում է արևելյան հատվածում։ Մուտքը արևմտյան կողմում է, որը միակն է։ Ուշագրավ է այն, որ մուտքի բարավորը կազմված է երեք առանձին քարերից, որոնցից կենտրոնականը ունի խաչաթևերի նմանվող կտրվածք և հարմարեցված է մյուս երկուսին։
Եկեղեցին գրեթե հիմնահատակ կործանվել է 1668 թվականի և 1827 թվականի երկրաշարժերից։ Բազմաթիվ անգամ վերակառուցվել է։ Վերջին անգամ վերակառուցել է Մարգար Երզնկյանցը (մահացել է 1835 թվականին), որի արձանագիր տապանաքարը գտնվում է եկեղեցու վիմաքարի ներքո։ Այժմ եկեղեցին կիսավեր է։


== Պատկերասրահ ==

		
		


== Ծանոթագրություններ ==
(1908) Պոբեդա

(1908) Պոբեդա (անգլ.՝ Pobeda), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,896043 ա. մ., առավելագույնը մոտենում է 2,7979 ա. մ. հեռավորության վրա և հեռանում 2,9942 ա. մ.։ Արեգակի շուրջ մեկ ամբողջական պտույտ է կատարում 1800,14 երկրային օրվա ընթացքում, իր ուղեծրով շարժվելով միջինում 0,199985 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1908) Պոբեդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավետիք Մազլումով

Ավետիք Լուկիանի Մազլումով (նոյեմբերի 30 (դեկտեմբերի 12), 1896, Սիմֆերոպոլ - սեպտեմբերի 30, 1972, Մոսկվա), խորհրդային կենսաբան, սելեկցիոներ, Վ. Ի. Լենինի անվան ՀամԳԳԱ ակադեմիկոս (1956), պրոֆեսոր (1949)։ ՌՍՖՍՌ գիտությունների վաստակավոր գործիչ (1966)։ Սոցիալիստական աշխատանքի հերոս (1965)։ Չեխոսլովակիայի գյուղատնտեսական ակադեմիայի պատվավոր անդամ (1960)։


== Կենսագրություն ==
1923 թվականին ավարտել է Վորոնեժի գյուղատնտեսական ինստիտուտը։ 1922 թվականից աշխատել է Ռամոնի (Վորոնեժի մարզ) սելեկցիոն փորձակայանում (1959 թվականից՝ Շաքարի ճակնդեղի և շաքարի համառուսաստանյան ԳՀԻ), 1933-1964 թվականներին՝ շաքարի ճակնդեղի սելեկցիայի և գենետիկայի բաժնի վարիչ, իսկ 1967 թվականից՝ գիտությունների խորհրդատու։ Մազլումովը ինքնուրույն և ուրիշ սելեկցիոներների հետ ստեղծել է շաքարի ճակնդեղի 52 սորտ և հիբրիդ, որոնցից 41-ը շրջանացվել են (1972)։ Լավագույն սորտերն են.Ռո-6, Ռո-65, Ռո-36, Ռ-1537, Ռո-23, Ռ-931 և այլն։ Մազլումովի գիտական աշխատանքները վերաբերում են շաքարի ճակնդեղի կենսաբանության, սերմնաբուծության, սելեկցիայի և ագրոտեխնիկայի հարցերին։ ՌՍՖՍՌ VI գումարման Գերագույն խորհրդի պատգամավոր։


== Պարգևներ ==
Պետական (1946, 1952) և լենինյան (1965) մրցանակների դափնեկիր։ Պարգևատրվել է Լենինի, Աշխատանքային կարմիր դրոշի շքանշաններով, ԽՍՀՄ ԺՏՆՑ ոսկե և գյուղատնտեսական ԺՏՑ ոսկե մեծ մեդալներով։
Պոլցո (գյուղ, Վաչսկի շրջան)

Անվան այլ կիրառումների համար տե՛ս՝ ՊոլցոՊոլցո (ռուս.՝ Польцо), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գազային հսկա

Գազային հսկա (հսկա-մոլորակ, գազային մոլորակ)  - մոլորակ, որի կազմվածքի զգալի մասը կազմում է գազ (հիմնականում ջրածին և հելիում)։ Արեգակնային համակարգում դրանք են՝ Յուպիտերը, Սատուրնը, Ուրանը և Նեպտունը։ Ամենամեծ հայտնի գազային հսկա մոլորակն է TrES-4b-ը։
Համաձայն Արեգակնային համակարգի ծագման տեսության, գազային հսկաները կազմավորվել են ավելի ուշ, քան Երկրային խմբի մոլորակները, երբ մեձարեգակնային միգամածության ջերմաստիճանը ընկավ այնքան, որ զանազան գազեր սկսեցին բյուրեղանալ։ Այդ ժամանակ արդեն հրակայուն նյութերի (օքսիդներ, սիլիկատներ, մետաղներ) մեծ մասը արդեն դուրս էին եկել գազային փուլից, և նրանցից ձևավորվել էին ներքին մոլորակները (Մերկուրիից մինչև Մարս)։
Գազային հսկա տերմինը առաջին անգամ օգտագործել է գրող ֆանտաստ Ջեյմս Բլեշեմը 1952 թվականին։ Գազային հսկաների պտույտի արագությունը իրենց առանցքի շուրջ համեմատաբար մեծ չէ 9–17 ժամ։
Գազային հսկաների ներքին կառուցվածքի մասին վարկածները ենթադրում են մի քանի շերտերի առկայություն։ Որոշակի խորության վրա գազային հսկաների մթնոլորտային ճնշումը հասնում է բավական բարձր արժեքների, որը բավարար է որպեսզի ջրածինը անցնի հեղուկ վիճակի։ Եթե մոլորակը բավական մեծ է, ապա ավելի ներքևում կարող է գտնվել մետաղական ջրածնի շերտ (հիշեցնում է հեղուկ մետաղ, որտեղ պրոտոնները և էլեկտրոնները գոյություն ունեն առանձին), որի ներքին էլէկտրահոսքերը ծնում են մոլորակի հզոր մագնիսական դաշտ։ Ենթադրվում է, որ գազային հսկաները ունեն նաև համեմատաբար փոքր քարե կամ մետաղե միջուկ։
Ինչպես ցույց են տվել «Գալիլեո» ԱՄԿ-ի իջեցվող սարքի ցուցմունքները, գազային հսկաների մոտ ճնշումը և ջերմաստիճանը արագ աճում է արդեն վերին շերտերում։ 130 կմ խորության վրա Յուպիտերի վրա ջերմաստիճանը կազմում էր 420 Կելվին (145 աստիճան ցելսիուսի սանդղակով), ճնշումը   - 24 մթնոլորտ։ Արեգակնային համակարգի բոլոր գազային հսկաները ճառագայթում են նկատելիորեն ավելի շատ ջերմություն, քան ստանում են Արեգակից։ Հավանաբար, դրա պատճառն է հանդիսանում նրանց աստիճանային սեղմումը, սակայն որոշ գիտնականներ համարում են, որ գազային հսկաների ընդերքում ընթանում են ջերմամիջուկային սինթեզի ռեակցիաներ։
Գազային հսկաների մթնոլորտներում փչում են հզոր քամիներ, որոնք ունեն մինչև հազար կիլոմետր ժամ արագություն։ Գոյություն ունեն մշտական մթնոլորտային ձևավորումներ, որոնք իրենցից ներկայացնում են հսկայական հողմեր։ Օրինակ, Մեծ կարմիր հետքը (մի քանի անգամ ավելի մեծ է քան Երկրագունդը) դիտարկվում է Յուպիտերի վրա ավելի քան 300 տարի։ Կա նաև Մեծ մութ հետք Նեպտունի վրա, և ավելի փոքր հետքեր Սատուրնի վրա։
Բոլոր գազային հսկաների համար Արեգակնային համակարգում նրանց արբանյակների հավաքական զանգվածի հարաբերությունը մոլորակի զանգվածին կազմում է մոտ 0,01 %։ Գազային կարող են հանդիսանալ միայն խոշոր մոլորակները, քանի որ ոչ մեծ երկնային մարմինները չեն կարող պահել այնպիսի թեթև գազ ինչպիսին է ջրածինը։
Հայտնաբերված էկզոմոլորակների մեծամասնությունը այնքան մեծ են, որ հավանաբար հանդիսանում են գազային հսկաներ։ Դրանցից մեկի վրա (որը պտտվում է աստղին չափազանց մոտ) հնարավոր է եղել հայտնաբերել տաքացված մթնոլորտ։


== Տես նաև ==
Երկրային խմբի մոլորակներ
Գաճաճ մոլորակներ


== Ծանոթագրություններ ==
Աուդե Էյսելստրեյկ

Աուդե Էյսելստրեյկ (հոլ.՝ Oude IJsselstreek ( արտասանություն)), համայնք Նիդերլանդների Խելդերլանդ մարզում։ Տարածքը 136,47 կմ² է, բնակչությունը՝ 39.942 (2011 թ.)։ Մեկ շնչի տարեկան միջին եկամուտը 12.100 եվրո է։
Եվրոպայի չեմպիոնների գավաթի եզրափակիչ 1976

1976 Եվրոպական գավաթի եզրափակիչ, Եվրոպական գավաթի 21-րդ խաղարկությունն է, որում հաղթեց «Բավարիա Մյունխեն» ֆուտբոլային ակումբը 1-0 հաշվով՝ «Սենտ Էթիենին»։ Խաղը կայացել է Հէմպդեն Պարկ մարզադաշտում, Գլազգո, Շոտլանդիա։
Toyota 4Runner

Toyota 4Runner միջին չափսի ամենագնաց։ Արտադրվել է 1984 թվականին՝ Toyota կազմակերպության կողմից։ 
Գոյություն ունի 5 սերունդ։


== Առաջին սերունդ (1984 - 1989) ==
Toyota-ի առաջին սերնդի մեքենաները երկդռնանի են և բարձրությունը ամենագնացի մի փոքր շատ է։ Մոդելը հասանելի է երկու մակարդակներում՝

Առաջին մակարդակում ավելի ուշադրություն է դարձվել ամենագնացի օգտակարությանը։ Սրահում հիմնական մասը օգտագործվել է բեռներ տեղավորելու համար։ Սրահում կարողանում էին նստել վարորդը և ուրիշ մեկը։
Երկրորդ մակարդակում արդեն Toyota-ն դարձել է մարդատար որում կարող են տեղավորվել 5 մարդ։Այս մարդատարում արդեն տեղադրվել է ավելի մեծ ծավալ ունեցող բենզինային բագ և սրահը դարձել է ավելի հարմարավետ։
Շարժիչը բենզինային` 2,0լ և 2,4լ աշխատանքային ծավալներով։ Փոխանցման տուփը` մեխանիկական։


=== Նորամուծություններ ===
1985 թվականին ստեղծվեց էլեկտրական եղանակով, վառելիքի մատակարարման վերահսկողության համակարգ։
1986 թվականին ստեղծվեց տուրբո շարժիչով ամենագնացը։
1987 թվականին դիզայնի մեջ փոփոխություններ եղան։
1988 թվականին ստեղծվեց 6 մխոցանի շարժիչ։


== Երկրորդ սերունդ (1990 - 1995) ==
Երկրորդ սերնդի պրեմիերան եղավ 1989 թվականի կեսերին։
Առաջինը ցուցադրվեց երկդռնանի և 4-դռնանի մոդելները։ Ստանդարտ մակարդակում միացրած է ABS-ը։ Թափքը նույնպես ենթարկվել է փոփոխությունների։


=== Նորամուծություններ ===
1990 թվականին ստեղծվեց նոր շարժիչ, նոր կախոց և ամենագնացը դարձավ ավտոմատ փոխանցման տուփով։
1991 թվականին ստեղծվեց CD նվագարկիչ և փոփոխությունների ենթարկվեց ամենագնացի լուսավորության համակարգը։
1992 թվականին ամենագնացի դիզայնը փոփոխվեց, սրահը դարձավ կաշվեպատ և բարելավվեց ամենագնացի ավտոմատ փոխանցման տուփը։
1995 թվականին ամենագնացը ամբողջովին բարելավվեց, ստեղծվեց կոնդիցյոներ և այլն։


== Երրորդ սերունդ (1996 - 2000) - (2001 - 2002) ==
1996 թվականին դուրս է գալիս երրորդ սերունդը։ 4Runner-ը 1996 թվականին ամբողջովին արդիականացվեց, որը ներառում է նոր շարժիչներ, ինտերիեր և Էկստերիեր, բարելավվեց անվտագության համակարգը։
1997 թվականին ստեղծվեց կրուիզ-կոնտրոլ համակարգը և բարելավվեց արգելակները։
1998 թվականին փոփոխվեց ինտերիերը, վերամշակվեց ABS-ը, կատարելագործվեց կախոցը, ստեղծվեց՝ նոր համակարգով կոնդիցյոներ, նոր աուդիո, LCD-էկրան։
2002 թվականին կատարելագործվեց շարժիչը և ինտերիերը։


== Պատկերասրահ ==

		
		
		
		
		
		
		
		
		
		
		
		


== Վաճառք ==


== Ծանոթագրություններ ==


== Արտաքին հղումներ ==
4Runner-ի պատմությունը off-road.com կայքում
4Runner-ի պատմությունը Archived 2016-01-09 at the Wayback Machine. toyotaoffroad.com կայքում
Toyota 4Runner պատմությունը
Երևանի մամուլի ակումբ

Երևանի մամուլի ակումբ, ԵՄԱ, Հայաստանում գործող եկամուտ չհետապնդող ոչ կառավարական կազմակերպություն, որը միավորում է լրագրողներին, հրատարակիչներին, ԶԼՄ-ների ղեկավարներին և փորձագետներին՝ անկախ նրանց կուսակցական պատկանելությունից և քաղաքական հայացքներից։ Ակումբի նախագահն է Բորիս Նավասարդյանը։


== Նպատակներ ==
Ակումբի հիմնական նպատակն է՝ աջակցել ազատ, անկախ և որակյալ ԶԼՄ-ների զարգացմանը՝ նպաստելով Հայաստանում քաղաքացիական հասարակության կայացմանը և ժողովրդավարական բարեփոխումներին։


== Խնդիրներ ==
Ակումբի հիմնական խնդիրներն են հանդիսանում՝ լրագրողների խոսքի ազատության իրավունքի և տեղեկատվության մատչելիության պաշտպանությունը, աջակցել հայաստանյան և արտասահմանյան ԶԼՄ-ների և լրագրողների միջև կապեր ընդլայնման աջակցությունը, լրագրողական մասնագիտական էթիկայի ամրապնդում և նպաստել ԶԼՄ-ների ինքնակարգավորման համակարգի զարգացմանը նպաստումը, լրագրողների մասնագիտական վարպետության աճի աջակցություն՝ սեմինարների, գիտաժողովների, վերապատրաստման և այլ միջոցներով, ԶԼՄ-ներում տիրող իրավիճակի դիտարկում՝ տարբեր հետազոտությունների և մոնիտորինգների միջոցով։


== Պատմություն ==
Ակումը հիմնադրվել է 1995 թվականի հուլիսի 18-ին, ստանձնելով անկախ Հայաստանի Հանրապետության լրագրողների առաջին մասնագիտական միավորումը։


== Տես նաև ==
Լրագրությունը Հայաստանում


== Արտաքին հղումներ ==
Պաշտոնական կայք


== Ծանոթագրություններ ==
Ալավերդու կամավորական ջոկատ

Ալավերդու կամավորական ջոկատ, կազմավորվել է 1988 թվականին, Ալավերդի քաղաքում՝ միավորելով Ալավերդու և Թումանյանի շրջանների կամավորականներին։ 1990-1993 թվականներին մասնակցել է ՀՀ Իջևանի (Կիրանց, Ծաղկավան), Նոյեմբերյանի (Բաղանիս, Այրում, Կոթի) և Արցախի Հանրապետության Մարտակերտի (Ղազանչի, Կիչան, Վանք, Առաջաձոր), Ասկերանի (Փառուխ), Շահումյանի («Եղնիկներ» ջոկատի կազմում), Ֆիզուլիի (Հորադիզ) շրջանների ինքնապաշտպանական և ազատագրական մարտերին։ Հրամանատար՝ Ս․ Սիմոնյան։ Ջոկատից ՀՀ «Արիություն» մեդալով պարգևատրվել է 1, «Մարշալ Բաղրամյան-100» հուշամեդալով՝ 2, զոհվել 2 ազատամարտիկ։
Էնքան շատ են ցավերն, ավերն իմ սըրտում (քառյակ)

«Էնքան շատ են ցավերն, ավերն իմ սըրտում», Հովհաննես Թումանյանի քառյակներից։ Հեղինակն այն գրել է 1922 թվականի հուլիսի 12-ին։


== Պատմություն ==
Եղիշե Չարենցի անվան գրականության և արվեստի թանգարանի Թումանյանի ֆոնդ №109-ում պահպանվել է մեկ ինքնագիր։ Քառյակն առաջին անգամ տպագրվել է 1922 թվականին Երևանում լույս տեսած Նորք հանդեսի 95-րդ էջում, այնուհետև՝ Հովհաննես Թումանյանի երկերի ժողովածուի I հատորում։
Արտատպվում է Նորք հանդեսից։
Ուղղված է մեկ տպագրական սխալ (3֊րդ տողում «էս»֊ի փոխարեն տպագրված էր «այս»)։


== Ծանոթագրություններ ==
Վոդյանո-Միխայլովկա

Վոդյանո-Միխայլովկա (ուկրաիներեն՝ Водяно-Михайлівка), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Վոդյանո-Միխայլովկա գյուղում բնակվում էր 8 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 19,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2207) Անտենոր

(2207) Անտենոր (անգլ.՝ Antenor), աստերոիդ Յուպիտերի տրոյացիներից։ Հայտնաբերվել է 1977 թվականի օգոստոսի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 5,13686 ա. մ., առավելագույնը մոտենում է 5,0562 ա. մ. հեռավորության վրա և հեռանում 5,2175 ա. մ.։ Արեգակի շուրջ մեկ ամբողջական պտույտ է կատարում 4252,51 երկրային օրվա ընթացքում, իր ուղեծրով շարժվելով միջինում 0,084656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,81° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2207) Անտենոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Helena (երգ)

Helena, My Chemical Romance խմբի երրորդ երգը՝ Three Cheers for Sweet Revenge ալբոմից։


== Կոմպոզիցիաների ցուցակ ==
Տարբերակ 1 (promotional CD)

Տարբերակ 2 (CD and 7" vinyl)

Տարբերակ 3 (CD)

Տարբերակ 4 (digital download)


== Դիագրամներ ==


== Թողարկման պատմություն ==


== Ծանոթագրություններ ==
Ալեքսեևկա (գյուղ, Աուրգազինսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка, բաշկիրերեն՝ Алексеевка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուդմիլա Հարությունյան

Լյուդմիլա Հակոբի Հարությունյան (նոյեմբերի 13, 1941(1941-11-13), Երևան, Հայկական ԽՍՀ, ԽՍՀՄ), հայ սոցիոլոգ։ Փիլիսոփայական գիտությունների դոկտոր (1986), պրոֆեսոր (1988)։


== Կենսագրություն ==
1963 թվականին ավարտել է Երևանի պետական համալսարանի տնտեսագիտության ֆակուլտետը։
1963-1980 թվականներին աշխատել է Երևանի պետական համալսարանի քաղաքատնտեսություն ամբիոնում որպես ասիստենտ, դասախոս, դոցենտ։ 1981-1985 թվականներին՝ ԵՊՀ սոցիոլոգիական հետազոտությունների լաբորատորիայի վարիչ։ 1986 թվականից՝ ԵՊՀ Կիրառական սոցիոլոգիայի ամբիոնի դասախոս։ 1986-2003 թվականներին՝ ԵՊՀ Կիրառական սոցիոլոգիայի ամբիոնի վարիչ։ 2003-2010 թվականներին՝ ԵՊՀ Սոցիոլոգիայի ֆակուլտետի դեկան։ 1994-1995 թվականներին եղել է Փարիզի ժողովրդագրական հետազոտությունների ազգային ինստիտուտի այցելու գիտաշխատող։ 1997-2000 թվականներին դասախոսել է Ջորջ Մայսոն համալսարանում (ԱՄՆ)։ 2003-2006 թվականներին եղել է Նորանկախ պետությունների գիտնականների համագործակցության միջազգային ասոցիացիայի (INTAS) խորհրդի անդամ։ 2008-2010 թվականներին հրավիրվել է աշխատելու որպես պրոֆեսոր՝ Շվեդիայի առաջատար հետազոտությունների կոլեգիայում (SCAS), 2007-2010 թվականներին՝  Եվրոպայի Խորհրդի սոցիալական իրավունքի կոմիտեի ընտրված անդամ։ Կոնեկտիկուտի համալսարանի սոցիալական աշխատանքի դպրոցի պատվավոր դոկտոր է։ Աշխատությունները վերաբերում են ազգաբնակչության վերարտադրությանը և տեղաշարժին, կյանքի որակին և ապրելակերպին, հակամարտությունների վերլուծությանը և լուծմանը։
1989-1991 թվականներին ընտրվել է ԽՍՀՄ ժողովրդական պատգամավոր և ԽՍՀՄ Գերագույն Խորհրդի անդամ։ 1998-2003 թվականներին եղել է «Արժանապատիվ ապագա» կուսակցության հիմնադիր-նախագահը։ 2004 թվականից՝ «Հայ ժողովրդավարական ֆորում» հասարակական կազմակերպության նախագահն է։


== Պարգևներ, մրցանակներ ==
ԼՂՀ Մեսրոպ Մաշտոց շքանշան, 2018
«Հայրենիքին մատուցած ծառայությունների համար» 1-ին աստիճանի մեդալ, 2016
Երևանի պետական համալսարանի ոսկե մեդալ, 2011
ՀՀ կրթության և գիտության նախարարության ոսկե մեդալ, 2009
ԼՂՀ Մխիթար Գոշի մեդալ, 2001
ՀՀ Մովսես Խորենացու մեդալ, 1999


== Ծանոթագրություններ ==
Հաառլեմ

Հարլեմ (հոլ.՝ Haarlem ( արտասանություն)), քաղաք և համայնք Նիդերլանդների արևմուտքում, Հյուսիսային Հոլանդիա նահանգի մայրաքաղաքը և Ռանդստադ քաղաքային ագլոմելարացիայի մասը։ Նավահանգիստ Սպարնե գետի ափին, տեղակայված է Ամստերդամից 20 կմ դեպի արևմուտք։ Բնակչությունը՝ 156 հազար բնակիչ (2014 թվականի դրությամբ)։


== Աշխարհագրություն ==
Տարածքի մակերեսը կազմում է 32 կմ² (դրանցից 2,6 կմ²-ին զբաղեցնում են ջրային տարածությունները)։


== Պատմություն ==


=== Միջնադար ===
Հաառլամ քաղաքի մասին առաջին հիշատակումները վերաբերում են X դարին։ Քաղաքի անվանումը ծագում է Haaro-heim կամ Harulahem բառերից, որոնք թարգմանաբար նշանակում են «բարձրադիր վայր ավազի վրա, ծածկված ծառերով»։ Սկզբում այն ոչ մեծ բնակավայր էր, սակայն բարենպաստ դիրքի շնորհիվ (Սպարնե գետի ափին, ինչպես նաև հյուսիսը և հարավն իրար կապող ճանապարհի վրա գտնվելը), XII դարում բնակավայրը վերածվել է հզոր քաղաքի, որը Հոլանդական կոմսերը XII դարում դարձրել են իրենց նստավայրը։


== Տեսարժան վայրեր ==
Գրոտե Մարկտ կենտրոնական առևտրային հրապարակը (հոլ.՝ Grote Markt)
Ֆրանս Հալսի թանգարան (հոլ.՝ Frans Hals Museum), որտեղ հավաքված են XVII դարի հաառլեմյան գեղանկարչության դպրոցի նկարները
Նիդերլանդներում ամենահին Թեյլորի թանգարանը և Թեյլորի այգին
Դարպասներ (հոլ.՝ Amsterdamse Poort), XIV դարի կեսեր
Նոր եկեղեցի կամ Սուրբ Աննայի եկեղեցի (հոլ.՝ Nieuwe Kerk), XII դար
Վելգելեգենի վիլլա (հոլ.՝ Paviljoen Welgelegen)
Ադրիանի ջրաղաց (հոլ.՝ De Adriaan)
Քաղաքային հանրային գրադարան (հոլ.՝ Stadsbibliotheek Haarlem)
Սուրբ Բավոնի կաթոլիկ տաճար (հոլ.՝ Kathedrale Basiliek Sint Bavo), 1895-1930 թվականներ
Երկաթուղային կայարան (հոլ.՝ Station Haarlem Hoofdgebouw)
Հաառլեմերհաութ (հոլ.՝ Haarlemmerhout), Նիդերլանդների հնագույն զբոսայգին
Կորրի տեն Բոոմ տուն-թանգարան


== Քույր-քաղաքներ ==
Հաառլեմ քաղաքն ունի 4 քույր-քաղաքներ.
 Օսնաբրյուկ, Գերմանիա, 1961 թվականից
 Անժե, Ֆրանսիա, 1964 թվականից
 Մուտարե, Զիմբաբվե, 1992 թվականից
 Էմիրդաղ, Թուրքիա, 1995 թվականից


== Ծանոթագրություններ ==
Գեորգի Սպերանսկի

Սպերանսկի Գեորգի Նեստորովիչ (փետրվարի 7 (19), 1873, Մոսկվա, Ռուսական կայսրություն - հունվարի 14, 1969(1969-01-14), Մոսկվա, ՌԽՖՍՀ, ԽՍՀՄ), խորհրդային մանկաբույժ, մայրության և մանկության պահպանության համակարգի ստեղծման կազմակերպիչներից, ԽՍՀՍ ԳԱ թղթակից անդամ (1943) և ԽՍՀՍ ԳԱ (1944) ակադեմիկոս, սոցիալիստական աշխատանքի հերոս (1957)։
1898 թվականին ավարտել է Մոսկվայի համալսարանի բժշկական ֆակուլտետը։ Ֆիլատովի աշակերտը։ 1912 թվականին Մոսկվայում հիմնել է կրծքի երեխաների առաջին տունը՝ բուժարանով, լաբորատորիայով, կոնսուլտացիայով, կաթնախոհանոցով և մանկամսուրներով։ 1922 թվականից՝ մայրության և մանկության պահպանության ինստիտուտի (այժմ՝ ԽՍՀՄ ԲԳԱ մանկաբուժության ինստիտուտ) տնօրեն։ 1931-1962 թվականներին՝ բժիշկների կատարելագործման կենտրոնական ինստիտուտի մանկաբուժության ամբիոնի վարիչ։ Հիմնական աշխատանքները վերաբերում են նախա- և ետծննդյան կանխարգելման, վաղ մանկական տարիքի երեխաների ֆիզիոլոգիայի և ախտաբանության, կերակրման, խնամքի, կոփման և դաստիարակության հարցերին։ Եղել է մանկաբույժների համամիութենական ընկերության նախագահ (1938-1962), «Պեդիատրիա» ամսագրի խմբագիր (1972 թվականից ամսագիրը կոչվում է Սպերինսկու անվամբ)։ Չեխոսլովակիայի Պուրկինյեի անվան բժշկական ընկերության, Բուլղարիայի և Լեհաստանի մանկաբույժների ընկերության պատվավոր անդամ։ Պարգևատրվել է Լենինի 4 և 2 այլ շքանշաններով։


== Ծանոթագրություններ ==
Կոնստանտինոս Արգիրոս

Կոստանտինոս Արգիրոս (հուն․՝ Κωνσταντίνος Αργυρός, մայիսի 21, 1986(1986-05-21), Աթենք, Հունաստան), հույն երգիչ։


== Կենսագրություն ==
Կոնստանտինոս Արգիրոսը ծնվել է 1986 թվականի մայիսի 21-ին Աթենքում, հայրը՝ Վասիլիսը ֆիզիկայի պրոֆեսոր է եղել, մայրը՝ Ֆորինին՝ բժիշկ։ Կոնստանտինոսը ընտանիքի երեք երեխաներից մեկն է, ունի եղբայր ու քույր։ Նրանք այն առաջին եռյակն են, որ Հունաստանում ծնվել է արտամարմնային բեղմնավորման օգնությամբ։ 5 տարեկան հասակում կատարել է երաժշտական իր առաջին քայլերը. սովորել է դաշնամուր, կիթառ և այլ երաժշտական գործիքներ նվագել։ Դեռահասության տարիներին ընկերների հետ ստեղծել է «Blues Brothers» անսամբլը, որտեղ Կոստանտինոսը երգում ու դաշնամուր էր նվագում։
Միջնակարգ դպրոցն ավարտելուց հետո մասնակցել է ANT1 հեռուստատեսության Fame Story 3 շոուին, ինչը նրա պրոֆեսիոնալ երգչի կարիերայի սկիզբ հանդիսացավ։ Շուտով նա Սալոնիկում ելույթ է ունենում «FIX» ակումբում, իսկ հետո համերգներ է տալիս Հունաստանում և արտասահմանում։ 2005 թվականի ձմռանը Արգիրոսը Աթենքում հանդես է գալիս Աննա Վիսսիի հետ «Βotaniko» ակումբում։ 2006-2007 թվականների ձմռանը բեմերից մեկում երգում է Նիկոս Կուրկուլիսի և Քելլի Կելեկիդուի հետ։ 2007 թվականի ձմռանը Սալոնիկում «Ρόδον» ակումբում ելույթ է ունենում Յորգոս Յանիասի հետ։
2008 թվականի հունիսին թողարկել է իր առաջին «Όλα θα αλλάξουν» ալբոմը Sony BMG-ի թույլտվությամբ։ 2009 թվականի ապրիլի 23-ից 2010 թվականի մայիսը «Κέντρο Αθηνών»-ում հանդես է եկել Նիկոս Վերտիսի հետ։ 2010 թվականի մայիսի սկզբին Universal Music լիցենզիայի տոկ թողարկել է իր առաջին «Ερωτευμένος και τρελός» երգը։ 2010 թվականի ամռանը Կոնստանտինոս Արգիրոսը համագործակցում է Պանոս Կալիդիսի և Խրիստինա Կոլեցայի հետ։ 2010 թվականի հոկտեմբերի սկզբին լույս է տեսել նոր «Είσαι οτι να ναι» երգը։ 2010 թվականի հոկտեմբերից մինչև 2011 թվականի ապրիլը ելույթ է ունեցել Յանիս Պլուտարխոսի և Ամարիլիսի հետ COSMOStage-ում և 2011 թվականի մայիսի 20-ից՝ Սալոնիկում Politia Live Clubbing ակումբում։
2011-2012 թվականների հոկտեմբերից ապրիլ ամիսներին Կոնստանտինոս Արգիրոսը հանդես է գալիս Պանոս Կալիդիսի և Ստելա Կալիի հետ VOX-ում։ 2012-2013 թվականների ձմռանը Արգիրոսը ելույթ է ունենում Նինոյի և Անջելա Դիմիտրիուի հետ Աթենքում REX ակումբում։ 
2012 թվականի հոկտեմբերին նոր ալբոմի թողարկման շեմին Universal Music-ը թողարկում է երգչի «Ποτέ ξανά» սինգլը (երաժշտությունը ըստ Տեոֆանուսի, բառերը՝ Նատալի Հերմանի)։ «Παιδί Γενναίο» ալբոմը լույս է տեսել 2012 թվականի նոյեմբերին։ 2012 թվականի նոյեմբերի 27-ին տեղի է ունեցել ալբոմի պաշտոնական ներկայացումը։ «Παιδί γενναίο» ալբոմի բոլոր երգերը գրվել են կոմպոզիտոր Գեորգիոս Տեոֆանուսի կողմից։


== Ձայնասկավառակներ ==
2008 թվական - Όλα θα αλλάξουν (մաքսի-սինգլ)
2011 թվական - Μάλλον κάτι ξέρω
2011 թվական - Αντίο λέμε (սինգլ)
2012 թվական - Παιδί γενναίο
2014 թվական - Δεύτερη φορά
2016 թվական - Όσα νιώθω (Χρυσό)
2018 թվական - Το κάτι παραπάνω (Πλατινένιο)


== Ծանոթագրություններ ==


== Արտաքին հղումներ ==
Կենսագրություն(հուն.)
Երգչի պաշտոնական էջը Universal Music Greece կայքում(հուն.)
Konstantinos Argiros Archived 2013-02-01 at the Wayback Machine. Mygreek.fm Archived 2013-02-15 at the Wayback Machine. կայքում(հուն.)
Իռուստե (գյուղ, Պյոիդե շրջան)

Անվան այլ կիրառումների համար տե՛ս՝ Իռուստե (այլ կիրառումներ)Իռուստե (էստ․՝ Iruste), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրևելևկա (գյուղ, Լուբնիի շրջան)

Կրևելևկա (ուկրաիներեն՝ Кревелівка), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Կրևելևկա գյուղում բնակվում էր 110 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլի Անգլիայի գավաթ 1976-77

Ֆուտբոլի Անգլիայի գավաթ 1976-77 (անգլ.՝ 1976-77 FA Cup), Ֆուտբոլի Անգլիայի գավաթի 96-րդ խաղարկությունն է, որում հաղթեց «Մանչեսթեր Յունայթեդ» ֆուտբոլային ակումբը։


== Եզրափակիչ ==
Դահրավ

Դահրավ, գյուղ Արցախի Հանրապետության Ասկերանի շրջանում` շրջկենտրոնից 18 կմ հարավ-արևմուտք, 800 մետր բարձրության վրա, մայրաքաղաք Ստեփանակերտից՝ 19 կմ հեռավորության վրա ։ Տարածքը՝ 2155,3 հեկտար է։ Զբաղվում են այգեգործությամբ,  անասնապահությամբ, երկրագործությամբ, և փայտամշակությամբ։ Ունի գույաղպետարան, միջնակարգ դպրոց, բուժկետ, մշակույթի տուն։ Գործում է առևտրի 1 կենտրոն։
Համայնքն ապահովված է էլեկտրգիայով։ Հեռուստատեսութունը և ռադիոն համայնքում հասանելի են։ Այստեղ գործում է 2.5G բջջային կապի համակարգը, անլար հեռախոսակապն առկա է։ Հասանելի է ինտերնետ ծառայությունը (ապահովված է Wi-Fi ինտերնետ կապով)։
Դահրավի համայնքային բուջեյի ծախսերի ֆինանասավորման աղբյուրներն են ընքացիկ եկամուտները, ոչ ֆինանսական ակտիվների օտարումից միջոցների ստացումը և պետական բյուջեից նպատակային հատկացումները։


== Բնակչություն ==
Դահրավ համայնքի բնակչության թվաքանակը կազմում է 179 մարդ։ Հիմնական դպրոցում սովորում են 15 աշակերտներ։ Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Բնակավայրի ազգաբնակչության փոփոխությունը.


== Աշխարհագրություն ==
Դահրավ համայնքը լեռնային է։ Տարածքը՝ 2155,3 հեկտար է, որից 1011,55 հա գյուղատնտեսական նշանակության, իսկ 1090,6 հա անտառային հողեր են։ Դահրավի սահմանով հոսում է Բադարա գետը։


== Տնտեսություն ==
Համայնքում կա 68 տնտեսություն։ Ջրամատակարարումն իրականացվում է համայնքի կողմից՝ ինքնահոս եղանակով, համակարգը սնվում է 2 ակունքներից։ Համայնքի տարածքում առկա են թվով 13 աղբյուրներ՝ «Մռվեն», «Կրմնջին», «Հարթեն», «Օրհնած», «Ռաֆֆու», «Խաչ», «Խաչի հող», «Պիծի կյումեր», «Սիսեռն», «Սորթուն հորթ», «Սուրթնեն երթ», «Նիկոսեն» և «Ումուռլու»։


== Տրանսպորտ ==
Տրանսպորտային կապը կարգավորված է։ Կատարվում են ուղևորափոխադրումներ Դահրավ-Ստեփականերտ-Դահրավ միջշրջանային թիվ 113 կանոնավոր ավտոբուսային երթուղով։ Համայնքային ենթակայության ճանապարհները պատված են խճով և կոպճով, չմշակված կապակցող նյութերով։


== Պատմամշակույթային հուշարձաններ ==
Գյուղում կան պատմամշակութային հուշարձաններ՝ Սբ. Հովհաննես եկեղեցի (XlXդ.), «Սռեն նահատակ» եկեղեցի (Xll-lllդդ.), աղբյուր (XlXդ.), մատուռ (Xll-Xlllդդ.), որմնափակ խաչքար (1081թ.), (1276թ.), շրջակայքում՝ մատուռ (XVl-XlXդդ.), սրբավայր «Եղցահող»(XVll-XVlllդդ.), Րաֆֆու աղբյուր-հուշարձանը (1800թ.), հին եկեղեցիների ավերակներ (Xlդ.)(Xlllդ.)։


== Դահրավն Արցախյան պատերազմում ==
1989 թվականին գյուղում կազմավորվել է կամավորական ջոկատ (հրամանատար՝ Սլավիկ Առուշանյան), որի հիմքի վրա ստեղծվել է դասակ, ապա՝ վաշտ (հրամանատար՝ Է. Խաչատրյան)։ Ջոկատը առանձին, իսկ 1992 թվականից Ասկերանի պաշտպանական շրջանի կազմում մասնակցել է Ասկերանի շրջանի գյուղերի ինքնապաշտպանական և Շուշիի, Լաչինի, Քելբաջարի, Աղդամի, Ֆիզուլիի (Հորադիզ), Մարտակերտի շրջանների ազատագրական մարտերին։ Գյուղից Արցախի Հանրապետության «Մարտական խաչ» 2-րդ աստիճանի շքանշանով պարգևատրվել է Է. Խաչատրյանը, «Արիության համար» մեդալով՝ Ռ. Ներսիսյանը, Ա. Սարգսյանը, Մ. Համբարձումյանը, Մ. Խաչատրյանը, Ա․Դավթյանը, Ս. Հովակիմյանը, Ա. Դանիելայնը, Վ. Բարսեղյանը, Վ. Միքայելյանը։ Գյուղից զոհվել է 7 ազատամարտիկ


== Ծանոթագրություններ ==
Կրասնոլիմանի շրջան

Կրասնոլիմանի շրջան (ուկրաիներեն՝ Краснолиманський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Կրասնի Լիման։


== Աշխարհագրություն ==
Շրջանի տարածքի մակերեսը կազմում է 1018 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 21799 մարդ։ Բնակչության խտությունը կազմում էր 21,41 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մոսկովյան բանվորական միություն

Մոսկովյան բանվորական միություն, Մոսկվայի պրոլետարիատի առաջին սոցիալ-դեմոկրատական կազմակերպությունը, որը Պետերբուրգի «Բանվոր դասակարգի ազատագրության պայքարի միությանը» հետևելով՝ խմբակներում մարքսիզմի պրոպագանդայից անցավ պրոլետարական զանգվածների ագիտացիային։ Հիմնադրվել է 1894 թվականին։ Սոցիալ-դեմոկրատական խմբակներ Մոսկվայում ստեղծվել էին 1889—1890 թվականին։ 1893 թվականի սեպտեմբերին ձևավորվեց մարքսիստական խումբ՝ «վեցյակը» (Ա․ Վինոկուրով, Պ․ Վինոկուրովա, Ա․ Լյադով, Ս․ Միցկևիչ, Ե․ Սպոնտի և Ա․ Պրոկոֆև), իսկ 1894 թվականի ապրիլին կազմավորվեց Կենտրոնական բանվորական խմբակը։ Այն ուներ անլեգալ և լեգալ գրականության գրադարան և մարտական դրամարկղ՝ ձերբակալված ընկերներին օգնելու, տպագրական սարքավորում ու գրականություն գնելու և գործադուլավորներին նյութական աջակցություն ցույց տալու համար։ Կենտրոնական բանվորական խմբակը տնօրինում էր անլեգալ գրականության հրապարակումը, ղեկավարում գոյություն ունեցող խմբակների գործունեությունը, ստեղծում նորերը։ 1894 թվականի աշնանը կազմավորվեց կանանց սոցիալ-դեմոկրատական խմբակը (Ս․ Մուրալովա, Ա․ Սմիռնովա, Պ․ Մոկրոուսովա-Կարպուզի, Վինոկուրովա են)՝ աշխատավորուհիների շրջանում պրոպագանդա ծավալելու համար։ Կենտրոնական խմբակի հետ համագործակցում էին Ա․ Ռյազանովի և այլ մտավորականների մարքսիստական խմբակները։ 1895 թվականի ապրիլի 30-ին (մայիսի 12-ին) անցկացվեց առաջին անլեգալ մայովկան, որին մասնակցեցին 35 ձեռնարկությունների մոտ 300 բանվորներ։ Այդտեղ Մոսկովյան սոցիալ-դեմոկրատական կազմակերպությունն ընդունեց «Բանվորական միություն» անվանումը։ 1896 թվականի ամռանը ստեղծվեց Մոսկովյան բանվորական միության Կենտկոմ՝ 10—12 անդամով։ Տարբեր ժամանակներ միությունը ղեկավարել են Միցկևիչը, Վինոկուրովը, Լյադովը, Մ․ Վլադիմիրսկին, Վ․ Վորովսկին, Ի․ Գուբրովինսկին, Դ․ Ուլյանովը և ուրիշներ։ Նրա ակտիվ գործիչներն են եղել Ա․ ՈւլյանովաԵլիզարովան, Մ․ Ելիզարովը, Վ․ ԲոնչԲրուեիչը, Զ․ Լիտվին-Սեդոյը, Լ․ Ռադինը, Զ․ Լավրովը, Օ․ Վասիլեը են։ Վ․ Ի․ Լենինը, լինելով Մոսկվայում, բազմիցս հանդիպել է տեղի սոցիալ-դեմոկրատների հետ։ Մոսկովյան բանվորական միության անդամների ընդհանուր թիվը հասնում էր 2000-ի։ Այն սերտ կապերի մեջ էր Պետերբուրգի «Պայքարի միության» և արդյունաբերական 15 կենտրոնների սոցիալ-դեմոկրատական կազմակերպությունների հետ։ Նրա օգնությամբ աճեց և ամրապնդվեց ԻվանովոՎոզնեսենսկի «Բանվորական միությունը»։ 1895—1897 թվականի ձերբակալությունները դժվարացրին միության աշխատանքը, բայց այն շարունակում էր գործել։ 1898 թվականի սկզբին Մոսկովյան բանվորական միությունը վերանվանվեց «Բանվոր դասակարգի ազատագրության պայքարի միություն»։
Միխայիլ Լազարև

Միխայիլ Պետրովիչ Լազարև (ռուս.՝ Михаил Петрович Лазарев, նոյեմբերի 3 (14), 1788, Վլադիմիր, Ռուսական կայսրություն - ապրիլի 11 (23), 1851, Վիեննա, Ավստրիական կայսրություն), ռուս ծովագնաց, ծովակալ (1843)։ Կատարել է շուրջերկրյա 3 նավարկություն։ 1819 - 1821 թթ.-ին Ֆադեյ Բելլինսգաուզենի ռուսական շուրջերկրյա արշավախմբի կազմում մասնակցել է Անտարկտիդայի հայտնագործմանը։ Ճանապարհորդությունների ընթացքում կատարել է օդերևութաբանական, ազգագրական և գիտական այլ ուսումնասիրություններ։ Լազարևի անունով են կոչվում ատոլ Խաղաղ օվկիանոսում, կղզի Արալյան ծովում, ծով Անտարկտիդայում, անտարկտիկական սովետական գիտական կայանը։


== Ծանոթագրություններ ==
Իրական ուղեծրի տարրեր

Իրական ուղեծրի տարրեր, մարմնի ուղեծրի տարրեր, որոնք բնութագրում են այդ մարմնի շարժումը տիեզերական տարածության մեջ և մնում են գործնականորեն անփոփոխ աստղագիտականորեն երկար ժամանակի ընթացքում։ Այս եզրը սովորաբար օգտագործվում է նշելու համար երեք չափանիշներ՝

իրական մեծ կիսաառանցք (ap),
իրական էքսցենտրիսիտետ (ep),
իրական թեքում (ip)։Իրական տարրերը պետք է տարբերել օսկուլացնող Կեպլերի ուղեծրի տարրերից որոնք դիտարկվել են ժամանակի որոշակի պահին (էպոխա), ինչպիսին են՝ մեծ կիսաառանցքը, թեքումը և էքսցենտրիսիտետը։ Այս օսկուլացնող տարրերը փոփոխվում են պարբերականորեն և (սկզբունքորեն) կանխատեսելի ձևով մոլորակների և այլ մարմինների ձգողության ուժերի ազդեցության տակ կամ պերցեսիայի արդյունքում։ Արեգակնային համակարգում այսպիսի փոփոխությւնները սովորաբար առաջանում են հազարավոր տարիների ընթացքում, ի տարբերություն իրական ուղեծրի տարրերը մնում են գործնականորեն հաստատուն վերջին տասնյակ միլիոնավոր տարիների ընթացքում։
Մարմինների մեծամասնության համար, օսկուլացնող տարրերը հարաբերականորեն մոտ են իրական տարրերին քանի որ պերցեսիայի և ձգողության ազդեցության էֆեկտները համեմատաբար թույլ են։ Աստերոիդների գոտու աստերոիդների ավելին քան 99% մոտ այստ տարբերությունը փոքր է քան 0.02 ա. մ. (մեծ կիսաառանցքի համար, a), 0.1 (էքսցենտրիսիտետի համար, e), և 2° (թեքման համար, i)։
Այնուամենայնիվ, այս տարբերությունը անտեսել չի կարելի այն դեպքերում, երբ ճշգրտությունը կարևոր է։ Օրինակ՝ Սերես աստերոիդը ունի հետևյալ օսկուլացնող ուղեծրի տարրերը (Նոյեմբերի 26, 2005 էպոխայում)`

իսկ նրա իրական ուղեծրային տարրերն են (անկախ էպոխայից)`

Այս կանոնին բացառություն են կազմում այն աստերոիդները, որոնք ընկած են Կիրկվուդի ճեղքերում, որոնք գտնվում են ուժեղ արտահայտված ուղեծրային ռեզոնանսի մեջ Յուպիտերի հետ։
Իրական ուղեծրի տարրերը պարզելու համար, սովորաբար կատարում են մանրակրկիտ սիմուլյացիա տրված մարմնի շարժման պարբերությունների համար մի քանի միլիոն տարիների ընթացքում։ Այսպիսի սիմուլյացիան պետք է հաշվի առնի երկնային մեխանիկայի շատ չափանիշներ, ներառյալ մոլորակների կողմից ազդեցությունը։ Համապատասխանաբար, այս սիմուլյացիայի արդյունքում դուրս են բերվում չփոփոխվող ուղեծրային տարրերը և ընդունվում որպես իրական։
Մի քանի անգամ կատարվել են մոտավոր վերլուծություններ, սկսած Կիեցուգու Խիրայամայից XX դարի սկզբում։ Հետագա վերլուծական մեթոդները սկսել են ավելի ու ավելի մանրամասն դառնալ, ներառելով բազմաթիվ գոյություն ունեցող ազդեցությունների մասին տեղեկություններ։ Այժմ, տարրերի հաշվարկի սկզբունքը համակարգչային վերլուծությունն է հիմնվելով երկնային մեխանիկայի բանաձևերի վրա։
Այժմ իրական ուղեծրի տարրերը օգտագործվում են հիմնականում աստերոիդների ընտանիքների հետազոտությունների ժամանակ։


== Տես նաև ==
Կեպլերի ուղեծրի տարրեր


== Ծանոթագրություններ ==


== Արտաքին հղումներ ==
astDys-ի կողմից կատարված ամենվերջին իրական ուղեծրի տարրերի հաշվարկը համարակալված մոլորակների համար։
Ստորին Տունգուսկա (գետ)

Ստորին Տունգուսկա (ռուս.՝ Нижняя Тунгуска), գետ Ռուսաստանում (Իրկուտսկի մարզ, Կրասնոյարսկի երկրամաս)։


== Աշխարհագրություն ==
Ստորին Տունգուսկա գետը սկիզբ է առնում Միջինսիբիրական հարթավայրից և թափվում է Ենիսեյ։ Գետը պատկանում է Կարայի ծովի ավազանին։ Գետի ափին են գտնվում աջից՝ Եյկա, Կոչեչում, Յամբուկան, Վիվի, Տուտոնչանա, Երաչիմո, Սևերնայա, ձախից՝ Նեպա, Մեծ Երյոմա, Տետեա, Իլիմպեա, Նիդիմ, Տայմուրա, Ուչամի։


== Հիդրոգրաֆիա ==
Ստորին Տունգուսկա գետի երկարությունը կազմում է 2989 կիլոմետր, ավազանի մակերեսը՝ 473000 կմ2 է։ Գետի ջրի ծախսը միջինում կազմում է 3 680 մ3։


== Տես նաև ==
Գետ
Ակունք և Գետաբերան
Վեսյոլոե (գյուղ, Նովգորոդկովսկի շրջան)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), գյուղ Ուկրաինայի Կիրովոգրադի մարզի Նովգորոդկովսկի շրջանում։
2001 թվականի տվյալներով Վեսյոլոե գյուղում բնակվում էր 36 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սադկովսկի (Ռոստովի մարզ)

Սադկովսկի (ռուս.՝ Садковский), ավան Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վերխնեսոլյոնովսկի գյուղական համայնքի կազմի մեջ։